cyanic-selkie/wikianc huggingface dataset:
జోన్ ఆఫ్ ఆర్క్
బాల్యం
జోన్‌ ఆఫ్‌ ఆర్క్‌ ఒక అతి సామాన్య కుటుంబంలో ఫ్రాన్సులో లోరేన్‌ రాష్ట్రానికి దగ్గరలో ఉన్న డొయ్రెమీ అనే గ్రామంలో 1412లో జన్మించింది. తండ్రి ఒక వ్యవసాయ కూలి. కుటుంబసభ్యులు గొడ్లకాపరులు. కుటుంబం అంతా నిరక్షరాస్యులు. అయినా నీతి, నిజాయితీ కుటుంబంగా పరోపకారం చేసే వ్యక్తులుగా పేరొందారు. ఆ కాలంలో మూఢనమ్మకాలు, అజ్ఞానం దశ దిశలా వ్యాపించి ఉన్నాయి. అతీత శక్తుల్లో నమ్మకం అధికంగా ఉండేది. ఫ్రాన్సును ఆక్రమించాలని ఇంగ్లండు రాజు ఒక శతాబ్దంపాటు ప్రయత్నించినా, అది పూర్తిగా సాధ్యంకాలేదు. ఫ్రెంచి ప్రజలు కొంపా, గోడు కోల్పోయి నిర్వాసితులుగా మారారు. నిరాశా, నిస్పృహలలో కొట్టుమిట్టాడుతున్న సామాన్యప్రజలకు, సైనికులకు జోన్‌ ఆఫ్‌ ఆర్క్‌ ఆశాజ్యోతిగా కనబడింది. బ్రిటీష్‌ సామ్రాజ్యాన్ని ఎదిరించడం, వారిని దేశం నుండి తరిమివేయడం ఆ నవ యువతి తన కర్తవ్యంగా భావించింది. సైన్యం నిర్వీర్యమైన ఆ వాతావరణంలో రాజుకు ఆమె ఒక మార్గదర్శకు రాలిగా కనబడింది. దానికి కారణం ఆమెలో ఉన్న వాదనా పటిమ, కర్తవ్యదీక్ష, కార్యకుశలత. తనకు సైన్యాన్ని ఇచ్చినట్లయితే, ఫ్రాన్సు దేశం నుండి బ్రిటీష్‌ వారిని తరిమి వేస్తానని శపథం చేసింది. ముందు ఆమె మాటను నమ్మకపోయినా, మార్గాంతరం లేని రాజు 10వేల సైన్యాన్ని ఆమె ఆధిపత్యంలో ఉంచాడు. ఆమె ధైర్య సాహసాలు అపూర్వం. ప్రజలలో కర్తవ్యదీక్షను పెంపొందించడం ఆమె ప్రత్యేకత. దానితో నిద్రాణమైన, దిక్కుతోచని ఫ్రెంచి సైన్యానికి ఒక పురుషునిలాగా వేషం వేసుకొని, ఆధిపత్యం వహించి విజయపతాకాన్ని ఎగురవేసింది. ఇది ఎంతో చారిత్రాత్మకమైన విషయం. తనకు అండగా నిలిస్తే మొత్తం ఫ్రెంచి భూభాగం విముక్తి చేస్తానని ఆమె చెప్పినా, ఒక ప్రక్క మతం, మరోప్రక్క రాజా స్థానంలో వున్న విరోధులు ఆమె మాటను లెక్కపెట్ట లేదు. అయినా అధైర్యపడకుండా ఎన్నో యుద్ధాలలో ఆమె విజయాన్ని సాధించింది.
మతం చేతిలో శిక్షించబడటం
రాజాస్థానంలో కుట్రవల్ల ఆమెకు వ్యతిరేకంగా రాజుకు చాడీలు చెప్పారు. రాజు సరైన సహకారం అందించలేదు. చివరికి యుద్ధరంగంలో వీరోచితంగా పోరాడిన ఆ నవయువతి బ్రిటీష్‌ వారికి బందీగా చిక్కింది. ఆ నారీ ప్రతాపాన్ని సహించలేని చర్చి ఆమెను బ్రిటీష్‌ వారికి బందీగా చేయడమేకాక 10వేల పౌండ్లకు ఆ వీరవనితను ఇంగ్లీషువారి నుండి రోమన్‌ కేథలిక్‌ చర్చి కొనుక్కొంది.క్రైస్తవ మతం 5 నెలలు జైలులో పెట్టి, ఆమెను చిత్రహింసలపాలు చేసింది. ఆమె తరఫున లాయర్‌ లేదు. కోర్టులో తానే వాదించుకుంది. అప్పుడు ఆమె వయస్సు 19 సంవత్సరాలు. కేథలిక్కు చర్చి ఆమెకు ఉరిశిక్ష విధించింది. ఆమెను సజీవంగా దహనం చేయాలని నిశ్చయించింది.మతం ఆమెను ఒక మంత్రకత్తెగా, సాతాను ప్రతినిధిగా అభివర్ణించింది. ఎంత ప్రయత్నం చేసినా, తనకు ప్రత్యేక శక్తులు వున్నాయని ఆమె ఒప్పుకోలేదు. గొలుసులతో బంధించారు. తనకు దేవుడు తప్ప మరెవ్వరూ సహాయం చేయలేదని ఆమె స్పష్టం చేసింది. 1431 మే 13న ఆమెను మార్కెట్‌ ప్లేస్‌లో సజీవంగా దహనం చేసి, అస్తికలను సైన్‌ నదిలో పారేశారు.
దేవదూతగా గుర్తింపు
సైతాను సహాయంతో ఆమె ఇంగ్లీషు సైన్యంపై విజయం సాధించింది అని మతం అనబట్టి, రాజు కూడా జోక్యం చేసుకోలేదు. ఫ్రెంచి ప్రజలు నిర్ఘాంతపోయారు. 500 సంవత్సరాలపాటు జోన్‌ ఆఫ్‌ ఆర్క్‌ వీరోచిత గాథ ఫ్రెంచి ప్రజలకు ఎంతో ఉత్తేజాన్ని, ఉద్వేగాన్ని కలిగించింది. కాని, ఫ్రాన్సులో నానాటికీ పెరుగుతున్న హేతువాద భావాలు రోమన్‌ కేథలిక్‌ చర్చి చేసిన దురాగతాన్ని వేలెత్తి చూపించడం ప్రారంభించాయి.జోన్‌ ఆఫ్‌ ఆర్క్‌ మరణానంతరం 500 సంవత్సరాలకు చర్చికి జ్ఞానోదయం అయింది. తాను చేసిన తప్పు ఎంత పెద్దదో గుర్తించి ఆమెను దైవదూతగా వర్ణించి, సెయింట్‌గా 19వ శతాబ్దంలో ప్రకటించింది.
బయటి లింకులు
వర్గం:1412 జననాలు వర్గం:1431 మరణాలు వర్గం:వీర వనితలు వర్గం:విదేశీయులు
అత్వాల్
అత్వాల్ (118) అన్నది అమృతసర్ జిల్లాకు చెందిన అజ్నాల తాలూకాలోని గ్రామం, ఇది 2011 జనగణన ప్రకారం 62 ఇళ్లతో మొత్తం 351 జనాభాతో 346 హెక్టార్లలో విస్తరించి ఉంది. సమీప పట్టణమైన అజ్నాల అన్నది 6 కి.మీ. దూరంలో ఉంది. గ్రామంలో మగవారి సంఖ్య 188, ఆడవారి సంఖ్య 163గా ఉంది. షెడ్యూల్డ్ కులాల సంఖ్య 13 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37253.
ప్రభుత్వ వైద్య సౌకర్యాలు
ఆరోగ్యకేంద్రం లేదు - సామాజిక ఆరోగ్య కేంద్రంగ్రామానికి 5 నుంచి 10 కిలోమీటర్ల లోపే ఉంది.
విద్యుత్తు
గ్రామంలో విద్యుత్ సరఫరా ఉంది.
భూమి వినియోగం
అత్వాల్ (118) గ్రామములో భూమి వినియోగం ఈ ప్రకారం ఉంది. (హెక్టార్లలో) : వ్యవసాయేతర వినియోగంలో ఉన్న భూమి: 18, నికరంగా విత్తిన భూ క్షేత్రం: 328, నీటి వనరుల నుండి నీటి పారుదల భూ క్షేత్రం: 328
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ వస్తువులు, పరిశ్రమలు, ఉత్పత్తులు
అత్వాల్ (118) ఉత్పత్తి అవుతున్న వస్తువులు.... (ప్రాధాన్యతా క్రమంలో పై నుంచి కిందికి తగ్గుతూ) : గోధుమలు, Darati, Jiri, Kahi, మొక్కజొన్న.
మూలాలు
వర్గం:అమృత్ సర్ జిల్లా గ్రామాలు
కమర్లింగ్ ఓన్స్
Heike Kamerlingh Onnes, కమర్లింగ్‌ ఓన్స్
అతివాహకతను ఆవిష్కరించినవాడు - పదార్థాలలో ఉన్న ఒక ధర్మాన్ని ఓ శాస్త్రవేత్త ఆవిష్కరించాడు... ఆ పరిశోధన ఈ శతాబ్దపు గొప్ప ఆవిష్కరణగా పేరొందింది... అనేక రంగాల్లో ఉపయోగపడుతూ మానవ జీవితాలను మలుపుతిప్పింది... ఆ ధర్మం 'అతి వాహకత' అయితే, దాన్ని కనిపెట్టిన వాడు కమర్లింగ్‌ ఓన్స్‌.
విద్యుత్‌ ప్రవాహమంటే ఎలక్ట్రాన్‌ల ప్రవాహం. ఎలక్ట్రాన్లు దాదాపు అన్ని పదార్థాల ద్వారా ప్రయాణిస్తాయి. కానీ కొన్ని పదార్థాలలో ఎక్కువగాను, కొన్నింటిలో తక్కువగాను వీటి ప్రవాహం ఉంటుంది. దీనికి కారణం పదార్థాలలోని పరమాణువుల ప్రకంపనాలే. ఈ ప్రకంపనాలు ఎలక్ట్రాన్ల ప్రయాణాన్ని అడ్డుకుంటాయి. ఎక్కువ సంఖ్యలో ఎలక్ట్రాన్లు పయనించే పదార్థాలను ఉత్తమ వాహకాలని, అతి తక్కువ సంఖ్యలో పయనించే వాటిని అధమ వాహకాలని అంటారు. అయితే కొన్ని పదార్థాల ఉష్ణోగ్రతను బాగా తగ్గిస్తే, పరమాణువుల ప్రకంపనాల తీవ్రత తగ్గి అధమ వాహకాలు కూడా ఉత్తమ వాహకాలుగా మారతాయి. ఇలాంటి పదార్థాలనే 'అతివాహకాలు' అనీ, ఈ ధర్మాన్ని 'అతివాహకత' (Super conductivity) అనీ అంటారు.
అతివాహకాల వాడకం వల్లనే విద్యుత్‌ యంత్రాలు, జనరేటర్లు, ట్రాన్స్‌ఫార్మర్లలో విద్యుత్‌ ప్రసార నష్టాలు తగ్గిపోయాయి. అణువిద్యుత్‌లో ఉత్పత్తి వ్యయం అందుబాటులోకి వచ్చింది. పరిశోధనలు, పరిశ్రమల్లో ఉపయోగపడే విద్యుదయస్కాంతాల తయారీ సాధ్యమైంది. వైద్యరంగంలో ఉపయోగపడే ఎమ్మారై స్కానర్‌, కంప్యూటర్లలో మైక్రోప్రాసెసర్లు, అయస్కాంత రైళ్లు ఇవన్నీ పని చేసేది ఈ ధర్మం ఆధారంగానే. అతివాహకతను కనుగొన్న డచ్‌ శాస్త్రవేత్త కమర్లింగ్‌ ఓన్స్‌ 1913లో నోబెల్‌ బహుమతిని పొందారు.
నెదర్లాండ్‌లోని గ్రోవిజన్‌లో 1853 సెప్టెంబర్‌ 21న పుట్టిన ఓన్స్‌ పాతికేళ్లకల్లా భౌతికశాస్త్రంలో మాస్టర్స్‌ డిగ్రీ, ఆపై ఏడాదే డాక్టరేట్‌ సాధించాడు. లెయిడన్‌ యూనివర్శిటీలో ప్రొఫెసర్‌గా చేరి అక్కడి ప్రయోగశాలను ప్రపంచంలోనే అతి పెద్ద క్రయోజెనిక్‌ (అతిశీతలీకరణ) కేంద్రంగా మార్చాడు. శీతలీకరణ విధానాల ద్వారా అతివాహకాలుగా మారే 26 పదార్థాలను గుర్తించాడు. పరమశూన్య ఉష్ణోగ్రత(Absolute Zero అంటే సుమారు మైనస్‌ 273 డిగ్రీల సెల్షియస్‌)కు దగ్గరగా 0.9 కెల్విన్‌ వరకు ఉష్ణోగ్రతను తగ్గించి హీలియం వాయువును ద్రవ రూపంలోకి మార్చిన తొలి శాస్త్రవేత్త ఆయనే. ఆ రోజుల్లో అదే భూమిపై సాధించిన అత్యల్ప ఉష్ణోగ్రత. పాదరసం 4 కెల్విన్ల వద్ద, తగరం 3.7 కెల్విన్ల వద్ద, సీసం 7.2 కెల్విన్ల వద్ద అతివాహకాలుగా మారతాయని నిర్ధరించాడు. అనేక పతకాలు, అవార్డులు పొందిన ఓన్స్‌ గౌరవార్థం చంద్రుడిపై ఒక క్రేటర్‌కు ఆయన పేరు పెట్టారు.
-ప్రొ||ఈ.వి. సుబ్బారావు
2008 భారత పాకిస్తాన్ ప్రతిష్ఠంభన
భారత పాకిస్తాన్‌లు రెండూ అణ్వాయుధ దేశాలు. 1947లో స్వాతంత్ర్యం వచ్చినప్పటి నుండి ఇరుదేశాల మధ్య 4 యుద్ధాలు జరిగాయి. మొదటి నుండి ఈ రెండు దేశాల మధ్య సంబంధాలు ఉద్రిక్తంగానే ఉంటూ వచ్చాయి. ముంబై దాడుల్లో ప్రాణాలతో బయటపడిన ఏకైక ఉగ్రవాది అజ్మల్ కసబ్, తాము పాకిస్థాన్ నుంచి వచ్చామని, తమకు లష్కరే తోయిబా శిక్షణ ఇచ్చిందనీ ధ్రువీకరించాడు. తమకు పాకిస్తాన్ నిఘా సంస్థ ఐఎస్‌ఐ కూడా మద్దతిచ్చిందని అతడు 2011లో ఒప్పుకున్నాడు.
2008 నవంబరు 26 నుంచి 29 వరకు ముంబై దాడులు జరిగాయి. డిసెంబరు 7న లాహోర్‌లో జరిగిన అధికారిక విందులో అమెరికా సెనేటర్ జాన్ మెక్‌కెయిన్, భారత ప్రధాని డాక్టర్ మన్మోహన్ సింగ్ సందేశాన్ని పాకిస్తాన్ ప్రధాన మంత్రి యూసఫ్ రజా గిలానీతో సహా అనేక మంది పాకిస్తాన్ ప్రముఖులకు అందించాడు. దాడుల్లో పాల్గొన్నవారిని పాకిస్తాన్‌ అరెస్టు చెయ్యకపోతే, భారత్ పాకిస్థాన్‌పై వైమానిక దాడులను ప్రారంభిస్తుందనేది ఆ సందేశం.
డిసెంబరు 19న, ప్రైవేట్ ఇంటెలిజెన్స్ ఏజెన్సీ, స్ట్రాట్‌ఫోర్ తన తాజా నివేదికలో, "వాస్తవానికి పాకిస్తాన్‌లోని లక్ష్యాలపై భారత సైనిక దాడుల ప్రణాళికలు సిద్ధమయ్యాయి. ముందుకు వెళ్ళేందుకు తగు సంకేతం కోసం వేచి ఉన్నాయి" అని పేర్కొంది. "భారత సైనిక సన్నాహాలు, మునుపటి కేసుల మాదిరిగా కాకుండా, రహస్యంగా జరుగుతాయి" అని కూడా వారు రాశారు. ఉగ్రవాదుల చొరబాట్లను నిరోధించేందుకు భారత సరిహద్దు భద్రతా దళం (బిఎస్‌ఎఫ్) పశ్చిమ సెక్టార్‌తో పాటు తూర్పు సెక్టార్‌లో హై అలర్ట్‌ను ప్రకటించింది.
డిసెంబరు మధ్యలో భారత యుద్ధ విమానాలు రెండు చోట్ల పాకిస్థాన్ గగనతలంలోకి చొరబడ్డాయని ఆరోపణలు వచ్చాయి. డిసెంబరు 22న, పాకిస్తాన్ వైమానిక దళం, ఇస్లామాబాద్, లాహోర్, రావల్పిండితో సహా పలు నగరాల గగన తలంపై చొరబాట్లను నివారించడానికి యుద్ధకాలపు ఆకాశ గస్తీ (CAP) ప్రారంభించింది. పాక్ విదేశాంగ మంత్రి షా మెహమూద్ ఖురేషీ మాట్లాడుతూ, "పాకిస్థాన్ రక్షణ దళాలు, సాయుధ బలగాలు ఎటువంటి సవాలునైనా ఎదుర్కొనేందుకు సిద్ధంగా ఉన్నాయి. పాకిస్తాన్‌కు తనను తాను రక్షించుకునే పూర్తి హక్కు ఉంది". పాకిస్థాన్ ప్రధాని యూసుఫ్ రజా గిలానీ మాట్లాడుతూ, "పాకిస్తాన్ ఐక్యంగా ఉంది. తనను తాను రక్షించుకోవడానికి ఎవరితోనైనా పోరాడటానికి సిద్ధంగా ఉంది" అన్నాడు. పాక్ రక్షణ మంత్రి అహ్మద్ ముఖ్తార్ చౌదరి, "భారత్, యుద్ధానికి ప్రయత్నించినట్లయితే, పాకిస్తాన్ సాయుధ దళాలకు [పాకిస్తాన్‌ను] రక్షించే అన్ని శక్తియుక్తులు, హక్కులూ ఉన్నాయి" అని అన్నాడు.
తీవ్రతరమవడం, తెరవెనుక స్పందనలు
భారతదేశం రాజస్థాన్ సరిహద్దు వెంబడి సైనికులను మోహరించడం ప్రారంభించిందని పాకిస్తాన్ మీడియా ప్రచురించింది. వైమానిక స్థావరాల వద్ద, వాటి చుట్టుపక్కలా భద్రతను కట్టుదిట్టం చేసింది. భారత్-పాకిస్థాన్ సరిహద్దు వెంబడి మరిన్ని రాడార్లను, సత్వర ప్రతిస్పందన బృందాలనూ మోహరించారు. జైసల్మేర్లోని లాఠీ ఫైరింగ్ రేంజ్, బికనీర్లోని మహాసాన్, సూరత్‌గఢ్, గంగానగర్ వంటి ప్రదేశాలలో భారత బలగాలు క్రమం తప్పకుండా కాల్పుల అభ్యాసాలు జరుపుతున్నాయి అని ఆ కథనాల్లో రాసారు.
డిసెంబరు 23న పాకిస్తాన్‌లోని అల్ జజీరా కరస్పాండెంట్ కమల్ హైదర్, పాకిస్తాన్ "నేవీ, మెరైన్ ఎయిర్ ఫోర్స్, సైన్యాలు రెడ్ అలర్ట్‌లో ఉన్నాయి" అని చెప్పాడు. "పాకిస్తాన్ సాయుధ దళాల అధిపతులు, ఛైర్మన్ జాయింట్ చీఫ్‌లు రావల్పిండిలోని జాయింట్ హెడ్ క్వార్టర్స్‌లో అత్యవసర సమావేశం జరిపారు" అని కూడా రాశాడు. ఇంకా, "భారత్-పాకిస్తానీ సరిహద్దుకు దగ్గరగా అనేక ప్రదేశాలలో పాకిస్తాన్ వైమానిక దళం ఎగరడం కనిపించింది. ఇది దూకుడు నిఘాగా వర్ణించబడుతోంది. భారతదేశం పాకిస్తాన్‌లోని ప్రదేశాలపై ముందస్తు దాడులు చేసే ప్రణాళికలు వేస్తోందని నివేదికలు వచ్చిన నేపథ్యంలో ఈ నిఘా నిర్వహిస్తోంది" అని రాసాడు. పాకిస్తాన్ వైమానిక దళ ప్రతినిధి మాట్లాడుతూ "ప్రస్తుత వాతావరణాన్ని దృష్టిలో ఉంచుకుని, పాకిస్తాన్ వైమానిక దళం తన నిఘాను పెంచింది" అని చెప్పాడు. పాక్ ఆర్మీ చీఫ్ జనరల్ అష్ఫాక్ పర్వేజ్ కయానీ మాట్లాడుతూ, భారతదేశం ఎలాంటి దాడి చేసినా పాకిస్తాన్ "నిమిషాల్లో" తగు సమాధానం ఇస్తుంది అన్నాడు. అనేక పాకిస్తాన్ నగరాలపై వైమానిక గస్తీని కొనసాగించింది.
భారత వర్గాల సమాచారం ప్రకారం తాలిబాన్లు, దాని అనుబంధ గ్రూపులూ బహిరంగంగా పాకిస్తాన్‌కు సంఘీభావాన్ని ప్రకటించాయి. నిషేధిత తెహ్రిక్-ఇ-తాలిబాన్, యుద్ధం ప్రారంభమైతే భారతదేశానికి వ్యతిరేకంగా జిహాద్ చేయడానికి "వేలాది మంది సాయుధ మిలిటెంట్లను " పంపుతామని ప్రకటించింది. వందలాది మంది బాంబర్లు ఆత్మాహుతి జాకెట్లు, పేలుడు పదార్థాలతో కూడిన వాహనాలతో సిద్ధంగా ఉన్నారని ప్రకటించింది.
డిసెంబరు 24న, భారత పశ్చిమ ఎయిర్ కమాండ్ అధికారి కమాండింగ్-ఇన్-చీఫ్ PK బార్బోరా మాట్లాడుతూ, "ఐఏఎఫ్, పాకిస్థాన్‌లో 5,000 లక్ష్యాలను నిర్దేశించుకుంది. అయితే శత్రు లక్ష్యాలను చేధించడానికి మనం నియంత్రణ రేఖను/అంతర్జాతీయ సరిహద్దును దాటాలా లేదా అనేది దేశ రాజకీయ నాయకత్వం నిర్ణయించాలి" అన్నాడు. ఇండియా టుడే ఇలా రాసింది: "భారత వైమానిక దళానికి చెందిన యుద్ధ విమానాలు రేయింబవళ్ళూ ఎగురుతున్నాయి. గత కొన్ని రోజులుగా సరిహద్దు వెంబడి భారత వైమానిక దళం అసాధారణంగా తీవ్రమైన కార్యకలాపాలు నిర్వహిస్తోంది" అదే రోజు, స్ట్రాట్‌ఫోర్ "రాజస్థాన్ రాష్ట్ర ప్రభుత్వం దాని సరిహద్దు గ్రామాల నివాసితులను పునరావాసం కోసం సిద్ధం చేయాలని ఆదేశించింది" అని ధ్రువీకరించింది.
పాకిస్తాన్ అధ్యక్షుడు అసిఫ్ అలీ జర్దారీ "రక్తపు చివరి చుక్క వరకు దేశాన్ని రక్షిస్తాం", "మా చివరి శ్వాస వరకు దేశాన్ని రక్షిస్తాం" అని అన్నాడు. పాకిస్థాన్, తన సరిహద్దు వద్ద ఉన్న వైమానిక స్థావరాలలో యుద్ధ విమానాలను మోహరించడం ప్రారంభించింది.
దౌత్యం, తటస్థీకరణ
పాకిస్తాన్ మోహరింపును కొనసాగించింది. 10వ బ్రిగేడ్‌ను లాహోర్ శివార్లకూ, 3వ ఆర్మర్డ్ బ్రిగేడ్‌ను జీలంకూ తరలించింది. 10వ పదాతి దళ విభాగం, 11వ పదాతిదళ విభాగాలను హై అలర్ట్‌లో ఉంచారు. భారత సైన్యం సరిహద్దు వెంబడి శీఘ్ర ప్రతిచర్య బృందాలను (క్యూఆర్‌టి) మోహరించింది. ఇది "పంజాబ్‌లోని కాలువలపై వంతెనలను నిర్మించేందుకు, భారీ తుపాకులను దాటించడానికీ" ఉద్దేశించింది.
డైలీ న్యూస్ అండ్ ఎనాలిసిస్‌కి చెందిన అమీర్ మీర్, "భారత్‌తో వివాదం ఏర్పడినప్పుడు అణ్వాయుధాలను ఉపయోగించే మొదటి దేశం తాము కాబోమని, గత నెలలో అధ్యక్షుడు అసిఫ్ అలీ జర్దారీ చేసిన ప్రకటనను వెనక్కి తీసుకోవాలని పాకిస్తాన్ సైనిక నాయకత్వం సూచించింది" అని రాసాడు.
డిసెంబరు 26న, పాకిస్తాన్ సైనికుల సెలవులను రద్దు చేసింది. యాక్టివ్ డ్యూటీకి పిలవడానికి సిద్ధంగా ఉండాలని రిటైర్డ్ ఆర్మీ సిబ్బందిని పాకిస్థాన్ ఆర్మీ అప్రమత్తం చేసింది. డిసెంబరు 28న, పాకిస్తాన్ అన్ని ఆఫీసర్ శిక్షణా కోర్సులను వాయిదా వేసింది. స్నేహపూర్వక దేశాలు, సైనిక భాగస్వాములతో పరిచయాలను సక్రియం చేసింది. "జమ్మూ కాశ్మీర్‌లోని నియంత్రణ రేఖ (ఎల్‌ఓసి) వెంబడి, భారతదేశంతో ఉన్న అంతర్జాతీయ సరిహద్దులో కీలకమైన ప్రాంతాలను రక్షించడానికి" దళాలను మోహరించింది. సరిహద్దుకు దగ్గరగా ఉన్న కసూర్, సియాల్‌కోట్‌లలో పాకిస్తాన్ 14వ పదాతిదళ విభాగాన్ని మోహరించింది. పాక్ విదేశాంగ మంత్రి ఖురేష్ మాట్లాడుతూ, "యుద్ధం మామీద రుద్దినట్లయితే, మేము ధైర్యంగా, ఆత్మగౌరవం గల దేశంగా దానికి ప్రతిస్పందిస్తాము" అని అన్నారు.
భారత ప్రధాని మన్మోహన్ సింగ్ "భారతదేశానికి అందుబాటులో ఉన్న అన్ని వికల్పాలను చర్చించడానికి" న్యూక్లియర్ కమాండ్ అథారిటీతో రెండవ సమావేశాన్ని నిర్వహించాడు. పాకిస్థాన్‌కు వెళ్లవద్దని భారత్ తన పౌరులకు సూచించింది. భారత ప్రధాని మన్మోహన్ సింగ్ భారత వైమానిక దళం, సైన్యం, నావికాదళ అధిపతులతో సమావేశమయ్యాడు.
డిసెంబరు 27న, భారతదేశపు అతిపెద్ద ప్రతిపక్ష పార్టీ, భారతీయ జనతా పార్టీ (BJP), భారత పాకిస్తాన్‌ల మధ్య అన్ని ప్రయాణాలను నిలిపివేయాలనీ, పాకిస్తాన్ నుండి భారత హైకమిషనర్‌ను వెనక్కి పిలిపించుకోవాలనీ పిలుపునిచ్చింది.
డిసెంబరు 29న, ప్రమాదవశాత్తూ అణుయుద్ధానికి దారితీసే పరిస్థితులను నివారించేందుకు భారత పాకిస్థాన్ సైన్యాల నాయకులు తమ రెడ్ టెలిఫోన్‌లో మాట్లాడుకున్నారు. పాకిస్థాన్‌పై భారత్-అమెరికాల సంయుక్త సైనిక చర్యకు బీజేపీ అధ్యక్షుడు రాజ్‌నాథ్ సింగ్ పిలుపునిచ్చాడు. జాన్ మెక్‌కెయిన్ మాట్లాడుతూ, "భారతీయులు పాకిస్తాన్‌పై ఒక రకమైన దాడి చేసే పరిస్థితి దాపుల ఉన్నారు" అన్నాడు.
డిసెంబరు 30న, పాకిస్తాన్ మీడియా ఇలా పేర్కొంది: "భారత సైన్యంలోని అన్ని శాఖల సర్వీస్ చీఫ్‌లు 'పూర్తి సంసిద్ధతను' సాధించడానికి దేశంలోనే ఉండాలని చెప్పారు. అభ్యాసాలలో ఉన్న అన్ని యూనిట్లు నిరవధికంగా వాటిని కొనసాగించాలనీ, తమకు పరికరాలు లేదా మందుగుండు సామాగ్రి ఏమేం అవసరమో సూచించాలనీ ఆదేశించబడింది" అయితే, భారతీయ లేదా అంతర్జాతీయ మీడియా ఈ విధంగా ఎక్కడా రాయలేదు.
పాకిస్తాన్ మోహరింపులు
పాకిస్థాన్ సైన్యం సైనికుల సెలవులను రద్దు చేసింది. వాయుసేన దళాలను ఫ్రంట్ లైన్ స్థావరాలలో మోహరించారు. లాహోర్‌లో 60,000 మంది సైనికుల దళాన్ని మోహరించారు. పాకిస్తాన్ 3వ ఆర్మర్డ్ బ్రిగేడ్‌ను జీలం లోను, 10వ పదాతిదళ బ్రిగేడ్‌ను 5,000 మంది సైనికులతో లాహోర్‌ లోనూ మోహరించారు. 10వ డివిజన్ను ఇచ్చోగుల్‌లో, 11వ డివిజన్‌ను తిల్లాలో మోహరించారు. కాశ్మీర్‌లో, సరిహద్దులోని జమ్మూ సెక్టార్‌లో పాకిస్థాన్ ఆర్మీ కాంబాట్ బ్రిగేడ్‌లను మోహరించారు. 20,000 మంది సైనికులు గల 14వ డివిజన్ను కసూర్, సియాల్‌కోట్‌లలో మోహరించారు. పాకిస్తాన్ నావికాసేన పంజాబ్ దళం, పాకిస్తాన్ మెరైన్స్ దళాలు భూ బలగాలకు రవాణాపరంగా, సైనికపరంగా మద్దతు నిచ్చాయి. భారత యుద్ధనౌకలు కరాచీ, బలూచిస్తాన్ తీర ప్రాంతాలకు చేరుకోకుండా వాటిపై పాకిస్తాన్ నావికాదళపు ఉపరితల నౌకాదళం, PNS హంజా, PNS ఖలీద్‌ జలాంతర్గాములతో సహా గణనీయమైన సంఖ్యలో యూనిట్‌ లను నిఘా ఉంచింది.
మూలాలు
వర్గం:భారత పాకిస్తాన్ సైనిక ఘర్షణలు
జాప్జీ ఖైరా
జాప్జీ ఖైరా, ఇండియన్ ఆస్ట్రేలియన్ నటి. 2006 డిసెంబరు 16న లూథియానాలో జరిగిన 'మిస్ వరల్డ్ పంజాబన్ 2006' పోటీలో టైటిల్‌ను గెలుచుకున్న జాప్జీ ఈ టైటిల్‌ను గెలుచుకున్న మొదటి ఎన్ఆర్ఐ పంజాబన్‌గా నిలిచింది.
జననం
జాప్జీ ఖైరా, పంజాబ్ రాష్ట్రంలోని లుధియానా పట్టణంలో జన్మించింది.
సినిమారంగం
మిస్ వరల్డ్ పంజాబన్ టైటిల్‌ను గెలుచుకున్న తర్వాత, 2007లో వచ్చిన మిట్టి వజాన్ మార్డి సినిమాలో హర్భజన్ మాన్ పక్కన నటించింది.
నటించినవి
ఫెర్ మామ్లా గద్బద్ గద్బాద్ సినిమాలో ప్రధాన పాత్రలో నటించింది. 2011లో వచ్చిన ధరి సినిమాలో అతిథి పాత్ర పోషించింది. సింగ్ వర్సెస్ కౌర్‌లో కూడా నటించింది.
మూలాలు
వర్గం:1988 జననాలు వర్గం:జీవిస్తున్న ప్రజలు వర్గం:భారతీయ సినిమా నటీమణులు వర్గం:పంజాబీ సినిమా నటీమణులు
ట్రాక్టర్
thumb|right|250px|అత్యంత ఆధునికమైన యూరోపియన్ వ్యవసాయ ట్రాక్టర్ ట్రాక్టర్ (ఆంగ్లం Tractor) అనగా వ్యవసాయ పనుల్లోనూ, నిర్మాణ రంగంలోనూ ఎక్కువగా వాడుకలో ఉన్న, నెమ్మదిగా, బలంగా లాగగలిగే సామర్థ్యం కలిగిన ఒక వాహనం. మొదట్లో ఇవి నీటిఆవిరిచే నడపబడే దున్నే యంత్రాలుగా ఉపయోగించే వారు. పొలానికి రెండు వైపులా వీటిని ఉంచి నాగళ్ళను వీటి సాయంతో అటు ఇటు లాగుతూ దున్నేవారు.
ట్రాక్టర్ అనే పదం trahere అనే లాటిన్ పదం నుంచి ఉద్భవించింది. ఈ పదానికి అర్థం లాగగలిగేది అని. , 1901 లో మొట్టమొదటి సారిగా నాగళ్ళను కానీ, బగ్గీలను కానీ లాగగలిగే యంత్రాలను లేదా వాహనాలను ట్రాక్టర్ గా పిలవడం మొదలుపెట్టారు. అప్పటి దాకా వీటిని ట్రాక్షన్ ఇంజిన్ అని పిలిచేవారు.
వ్యవసాయం
దుక్కిదున్నడం, ధాన్యాన్ని గడ్డి నుంచి వేరు చేయడానికి, పంటలను ఇళ్ళకు, మార్కెట్ కు చేరవేయడానికి ప్రస్తుతం ట్రాక్టర్లను విరివిగా ఉపయోగిస్తున్నారు. ఉద్యానవనాల్లో గడ్డిని కత్తిరించడానికి చిన్న ట్రాక్టర్లను వాడతారు.
నిర్మాణ రంగం
నిర్మాణాలకు అవసరమైన మట్టి, కంకర, ఇసుక, సిమెంటు, ఇటుకలు మొదలైన ముడి సామాగ్రిని చేరవేయడానికి ఉపయోగిస్తారు.
మూలాలు
వర్గం:వాహనాలు
ఇమ్రాన్ ఖాన్ నియాజి
ఖాన్ 1952 లో లాహోర్లో ఒక పష్తూన్ కుటుంబంలో జన్మించాడు. 1975 లో ఆక్స్‌ఫర్డ్ లోని కేబుల్ కాలేజీ నుండి పట్టభద్రుడయ్యాడు. 1971 లో ఇంగ్లాండ్‌తో జరిగిన టెస్ట్ సిరీస్‌లో 18 ఏళ్ల వయసులో అంతర్జాతీయ క్రికెట్ కెరీర్‌ను ప్రారంభించాడు. ఖాన్ 1992 వరకు ఆడాడు.1982, 1992 మధ్య జట్టు కెప్టెన్‌గా పనిచేశాడు. క్రికెట్ ప్రపంచ కప్‌ను గెలుచుకున్నాడు. ఈ పోటీలో ఇదే పాకిస్తాన్ యొక్క మొదటి, ఏకైక విజయం. పాకిస్తాన్ యొక్క అత్యుత్తమ ఆల్ రౌండ్ ఆటగాడిగా పరిగణించబడుతున్న ఖాన్ టెస్ట్ క్రికెట్లో 3,807 పరుగులు తీసాడు, 362 వికెట్లు తీసుకున్నాడు. పదవీ విరమణ చేసిన తరువాత, అతను తన యవ్వనంలో ఉండగా బాల్ ట్యాంపరింగ్‌ చేసానని ఒప్పుకున్నాడు. దేశీయ లీగ్ కోచ్‌గా పనిచేశాడు. ఐసిసి క్రికెట్ హాల్ ఆఫ్ ఫేమ్‌లో చేరాడు.
1991 లో, అతను తన తల్లి జ్ఞాపకార్థం క్యాన్సర్ ఆసుపత్రిని ఏర్పాటు చేయడానికి నిధుల సేకరణ కార్యక్రమాన్ని ప్రారంభించాడు. 1994 లో లాహోర్లో ఒక ఆసుపత్రిని స్థాపించడానికి $2.5 కోట్లు సేకరించాడు. 2015 లో పెషావర్లో రెండవ ఆసుపత్రిని స్థాపించాడు. ఖాన్ తన దాతృత్వ కార్యక్రమాలను కొనసాగిస్తూ, షౌకత్ ఖానుమ్ మెమోరియల్ క్యాన్సర్ ఆసుపత్రిని ఒక పరిశోధనా కేంద్రంగా కూడా విస్తరించాడు. 2008 లో నామల్ కాలేజీని స్థాపించాడు. ఖాన్ 2005, 2014 మధ్య బ్రాడ్‌ఫోర్డ్ విశ్వవిద్యాలయ ఛాన్సలర్‌గా కూడా పనిచేశాడు. 2012 లో రాయల్ కాలేజ్ ఆఫ్ ఫిజీషియన్స్ గౌరవ ఫెలోషిప్ అందుకున్నాడు. ఖాన్ 1996 లో పాకిస్తాన్ తెహ్రీక్-ఎ-ఇన్సాఫ్ (పిటిఐ) అనే రాజకీయ పార్టీని స్థాపించాడు. ఆ పార్టీ జాతీయ అధ్యక్షుడిగా పనిచేస్తున్నాడు. 2002 లో జాతీయ అసెంబ్లీలో మియాన్వాలి సీటు గెలిచి 2007 వరకు ప్రతిపక్ష సభ్యుడిగా పనిచేశాడు. పిటిఐ 2008 లో సార్వత్రిక ఎన్నికలను బహిష్కరించింది. తరువాతి ఎన్నికలలో రెండవ అతిపెద్ద ఓటును పొందింది. ప్రాంతీయ రాజకీయాల్లో, పిటిఐ 2013 నుండి ఖైబర్ పఖ్తున్ఖ్వా ప్రావిన్స్‌లో సంకీర్ణ ప్రభుత్వాన్ని నడిపించింది. 2018 లో ప్రధానిగా ఎన్నికైన తరువాత ఖాన్ తన నాయకత్వాన్ని సహచరులకు అప్పగించాడు.
ప్రధానమంత్రిగా, ఖాన్ 2018, 2019 మధ్య పాకిస్తాన్ రూపాయి విలువలో తరుగుదలను సమతుల్యం చేసేందుకు $16 బిలియన్లు అప్పు తీసుకున్నాడు. ఇది పాకిస్తాన్ ఏర్పడిన తరువాత ఓ ఆర్థిక సంవత్సరంలో తీసుకున్న అత్యధికం బాహ్య రుణం. అవినీతిపై చాలా మందిపై సవాలు చేసిన ఇమ్రాన్ ఖాన్, ప్రజాస్వామ్య తిరోగమనం, మానవ హక్కుల ఉల్లంఘనల కొనసాగింపు వంటి ఆరోపణలను రాజకీయ ప్రత్యర్థుల నుండి ఎదుర్కొన్నాడు. 2030 నాటికి పాకిస్తాన్‌ను ఎక్కువగా పునరుత్పాదకంగా మార్చాలనే లక్ష్యంతో ఖాన్, పునరుత్పాదక ఇంధన ఉత్పత్తిని పెంచడానికి ముందుకు వచ్చాడు. పన్ను వసూలు, పెట్టుబడులను పెంచే విధానాన్ని కూడా ఆయన రూపొందించాడు. విదేశాంగ విధానంలో, అతను భారత్‌తో సరిహద్దు తగాదాలను పర్యవేక్షించాడు. అమెరికా, చైనాలతో సంబంధాలను బలోపేతం చేశాడు. విదేశాలలో పాకిస్తాన్ ప్రతిష్ఠను మెరుగుపరిచాడు.
బాల్యం, విద్యాభ్యాసం
ఖాన్ 1952 అక్టోబరు 5 న లాహోర్లో జన్మించాడు. అతను 1952 నవంబరు 25 న జన్మించాడని కొన్ని కథనాలు సూచిస్తున్నాయి. నవంబరు 25 అని పాకిస్తాన్ క్రికెట్ బోర్డు అధికారులు అతని పాస్పోర్ట్ పై తప్పుగా ప్రస్తావించినట్లు తెలిసింది. అతను సివిల్ ఇంజనీర్ ఇక్రముల్లా ఖాన్ నియాజీ, షౌకత్ ఖానుమ్ ల ఏకైక కుమారుడు. అతడికి నలుగురు సోదరీలు ఉన్నారు. వాయవ్య పంజాబ్‌లోని మియాన్‌వాలిలో దీర్ఘకాలంగా స్థిరపడ్డారు. అతని తల్లితండ్రులు పష్తూన్ జాతికీ, నియాజీ తెగకూ చెందినవారు. అతని పూర్వీకులలో ఒకరైన హైబాత్ ఖాన్ నియాజీ, 16 వ శతాబ్దంలో, " షేర్ షా సూరి సేనాధిపతుల్లో ఒకరు. పంజాబ్ గవర్నరు కూడా." ఖాన్ తల్లి బుర్కీ లోని పష్తూన్ తెగకు చెందినది. పాకిస్తాన్ చరిత్రలో అనేకమంది విజయవంతమైన క్రికెటర్లను అందించిన తెగ ఇది. వీరిలో అతని దాయాదులు జావేద్ బుర్కీ, మాజిద్ ఖాన్ లు కూడా ఉన్నారు. తల్లి తరపు వంశీకులు, సూఫీ యోధుడు-కవి, పష్తో వర్ణమాలను తయారుచేసిన పీర్ రోషన్ కు వారసులు. అతని తల్లి తరపు కుటుంబం సుమారు 600 సంవత్సరాలుగా భారతదేశంలోని జలంధర్ లోని బస్తీ డానిష్మండాలో ఉంది.
ఖాన్ బాల్యంలో ప్రశాంతంగా, పిరికిగా ఉండేవాడు. తన సోదరీలతో కలిసి సంపన్నమైన, ఉన్నత మధ్యతరగతి వాతావరణంలో పెరిగాడు. అతడికి విశేషమైన విద్యను లభించింది.. అతను లాహోర్లోని ఐచిసన్ కాలేజ్ లోను, కేథడ్రల్ స్కూల్లోనూ విద్యను అభ్యసించాడు. ఆపై ఇంగ్లాండ్‌లోని రాయల్ గ్రామర్ స్కూల్ వోర్సెస్టర్ లో చదివాడు. అక్కడ అతను క్రికెట్‌లో రాణించాడు. 1972 లో, అతను ఆక్స్ఫర్డ్లోని కేబుల్ కాలేజీలో చేరాడు. అక్కడ అతను తత్వం, రాజకీయాలు, ఆర్థిక శాస్త్రం చదివాడు. 1975 లో పట్టభద్రుడయ్యాడు.
క్రికెట్
ఖాన్ తన 16 వ ఏట లాహోర్లో ఫస్ట్ క్లాస్ క్రికెట్ ప్రవేశం చేశాడు. 1970 ల ప్రారంభంలో, అతను తన సొంత జట్లు లాహోర్ ఎ (1969-70), లాహోర్ బి (1969-70), లాహోర్ గ్రీన్స్ (1970–71), చివరికి లాహోర్ (1970–71) తరపున ఆడాడు. ఖాన్ 1973-1975 సీజన్లలో ఆక్స్ఫర్డ్ విశ్వవిద్యాలయం యొక్క బ్లూస్ క్రికెట్ జట్టులో భాగం. 1971 నుండి 1976 వరకు కౌంటీ క్రికెట్ ఆడిన వోర్సెస్టర్షైర్లో, అతను సగటు మీడియం-పేస్ బౌలర్గా మాత్రమే పరిగణించబడ్డాడు. ఈ దశాబ్దంలో, ఖాన్ ప్రాతినిధ్యం వహించిన ఇతర జట్లలో దావూద్ ఇండస్ట్రీస్ (1975-1976), పాకిస్తాన్ ఇంటర్నేషనల్ ఎయిర్లైన్స్ (1975-1976 నుండి 1980-1981 వరకు) ఉన్నాయి. 1983 నుండి 1988 వరకు అతను ససెక్స్ తరపున ఆడాడు.
ఖాన్ 1971 జూన్ లో ఎడ్జ్‌బాస్టన్‌లో ఇంగ్లాండ్‌తో టెస్ట్ క్రికెట్‌లోకి అడుగుపెట్టాడు. మూడు సంవత్సరాల తరువాత, 1974 ఆగస్టు లో, అతను వన్డే ఇంటర్నేషనల్ (వన్డే) మ్యాచ్‌లో ఆడాడు. ప్రుడెన్షియల్ ట్రోఫీ కోసం ట్రెంట్ బ్రిడ్జ్‌లో మరోసారి ఇంగ్లాండ్‌తో ఆడాడు. ఆక్స్ఫర్డ్ నుండి పట్టభద్రుడయ్యాక, వోర్సెస్టర్షైర్లో తన పదవీకాలం పూర్తి చేసిన తరువాత, అతను 1976 లో పాకిస్తానుకు తిరిగి వచ్చాడు. 1976-1977 సీజన్ నుండి తన జాతీయ జట్టులో శాశ్వత స్థానాన్ని పొందాడు. ఈ సమయంలో జట్టు న్యూజిలాండ్, ఆస్ట్రేలియా లతో ఆడింది. ఆస్ట్రేలియా సీరీస్ తరువాత, అతను వెస్టిండీస్లో పర్యటించాడు. అక్కడ అతను టోనీ గ్రెగ్‌ను కలుసుకున్నాడు. అతను కెర్రీ ప్యాకర్ యొక్క వరల్డ్ సిరీస్ క్రికెట్ కోసం సంతకం చేశాడు. 1978 లో పెర్త్‌లో జరిగిన ఫాస్ట్ బౌలింగ్ పోటీలో, 139.7 కి.మీ./సే వేగంతో బౌలింగు చేసి ఖాన్, జెఫ్ థామ్సన్, మైఖేల్ హోల్డింగ్ ల తరువాత మూడవ స్థానంలో నిలిచాడు. డెన్నిస్ లిల్లీ, గార్త్ లే రూక్స్, ఆండీ రాబర్ట్స్ ల కంటే ముందు స్థానంలో ఉన్నాడు. ప్రపంచంలోని అత్యంత వేగవంతమైన బౌలర్లలో ఒకడుగా నిలబడ్డాడు. 1970 ల చివరలో, రివర్స్ స్వింగ్ బౌలింగ్ టెక్నిక్ యొక్క మార్గదర్శకులలో ఖాన్ ఒకడు. అతను ఈ ఉపాయాన్ని బౌలింగ్ ద్వయం వసీం అక్రమ్, వకార్ యూనిస్ లకు అందించాడు. వీళ్ళిద్దరూ తరువాతి సంవత్సరాల్లో ఈ కళకు పదును పెట్టి, మరింత ప్రాచుర్యం తెచ్చారు.
ఫాస్ట్ బౌలర్‌గా ఖాన్ 1982 లో అత్యున్నత స్థాయికి చేరుకున్నాడు. 9 టెస్టుల్లో, అతను 62 వికెట్లు ఒక్కో వికెట్టుకూ 13.29 పరుగుల చొప్పున తీసుకున్నాడు. ఇది ఓ క్యాలెండర్ సంవత్సరంలో కనీసం 50 వికెట్లు తీసుకున్న ఏ బౌలర్ సగటు కంటే కూడా తక్కువ. 1983 జనవరి లో, భారత్‌తో ఆడుతున్నపుడు టెస్ట్ బౌలింగ్ రేటింగ్‌ను 922 పాయింట్లు సాధించాడు. వెనక్కి తిరిగి చూసుకుంటే (ఆ సమయంలో అంతర్జాతీయ క్రికెట్ కౌన్సిల్ (ఐసిసి) ప్లేయర్ రేటింగ్స్ లేవు), ఆ కాలంలో ఖాన్ పనితీరు ప్రకారం చూస్తే ఐసిసి ఆల్-టైమ్ టెస్ట్ బౌలింగ్ ర్యాంకింగ్స్‌లో మూడవ స్థానంలో ఉన్నాడు.
ఖాన్ 75 టెస్టుల్లో ఆల్ రౌండర్ యొక్క ట్రిపుల్ (3000 పరుగులు, 300 వికెట్లు సాధించాడు) సాధించాడు. ఇయాన్ బోథమ్ 72 టెస్టుల్లో ఈ ఘనత సాధించాడు. అతడి తరువాత ఇది రెండవ వేగవంతమైన రికార్డు. బ్యాటింగ్ క్రమంలో 6 వ స్థానంలో ఆడుతున్న టెస్ట్ బ్యాట్స్‌మన్గా 61.86 సగటు సాధించాడు. ఆస్థానంలో ఆడే బ్యాట్స్‌మన్‌లలో ఇది ఆల్-టైమ్ బ్యాటింగ్ సగటులో రెండవ స్థానం. 1992 జనవరిలో పాకిస్తాన్ తరఫున శ్రీలంకతో ఫైసలాబాద్‌లో తన చివరి టెస్ట్ మ్యాచ్ ఆడాడు. తన సారథ్యంలో చారిత్రాత్మక 1992 ప్రపంచ కప్ విజయం సాధించాక ఖాన్ క్రికెట్ నుండి రిటైరయ్యాడు. అతను తన కెరీర్‌లో 88 టెస్ట్ మ్యాచ్‌లు, 126 ఇన్నింగ్స్‌ ఆడాడు. ఆరు సెంచరీలు, 18 అర్ధ సెంచరీలతో సహా 37.69 సగటుతో 3807 పరుగులు చేశాడు. అతని అత్యధిక స్కోరు 136. బౌలర్‌గా, అతను టెస్ట్ క్రికెట్‌లో 362 వికెట్లు పడగొట్టాడు. అతడు ఈ రికార్డు సాధించిన తొలి పాకిస్తానీ బౌలరు, ప్రపంచంలో నాల్గవ బౌలరు. వన్డేల్లో 175 మ్యాచ్‌లు ఆడి 33.41 సగటుతో 3709 పరుగులు చేశాడు. అతని అత్యధిక స్కోరు 102 నాటౌట్. అతని ఉత్తమ వన్డే బౌలింగ్ 14 పరుగులకు 6 వికెట్లు, ఓడిపోయిన మ్యాచ్‌లో ఓ బౌలర్ సాధించిన అత్యుత్తమ బౌలింగ్ గణాంకాలు ఇవి.
రాజకీయాల్లో
1996 ఏప్రిల్ 25 న, ఖాన్ పాకిస్తాన్ తెహ్రీక్-ఎ-ఇన్సాఫ్ (పిటిఐ) అనే రాజకీయ పార్టీని స్థాపించాడు. అతను 1997 పాకిస్తాన్ సార్వత్రిక ఎన్నికలలో పాకిస్తాన్ సార్వత్రిక ఎన్నికలలో ఎన్ఎ -53, మియాన్వాలి, ఎన్ఎ -94, లాహోర్ అనే రెండు నియోజకవర్గాల నుండి పిఎటిఐ అభ్యర్థిగా పోటీ చేసాడు. కానీ రెండిట్లోనూ ఓడిపోయాడు
2018 ఎన్నికల్లో ఇమ్రాన్ ఖాన్ ఐదు నియోజకవర్గాల్లో పోటీ చేసాడు. ప్రారంభ, అధికారిక ఫలితాల ప్రకారం, ఖాన్ పెద్ద ఎత్తున ఓటు రిగ్గింగుకు పాల్పడ్డాడని పిఎమ్ఎల్-ఎన్, ఆరోపించింది. జూలై 27 న, ఎన్నికల అధికారులు ఖాన్ పార్టీ 269 సీట్లలో 110 గెలిచినట్లు ప్రకటించారు, జూలై 28 న జరిగిన కౌంట్ ముగింపులో, పోటీ చేసిన 270 సీట్లలో మొత్తం 116 స్థానాలను పిటిఐ గెలుచుకున్నట్లు పాకిస్తాన్ ఎన్నికల సంఘం ప్రకటించింది. ఇమ్రాన్ ఖాన్, పాకిస్తాన్ సార్వత్రిక ఎన్నికల చరిత్రలో ఐదు నియోజకవర్గాలలో పోటీ చేసి గెలిచిన మొదటి వ్యక్తి అయ్యాడు. అంతకుముందు 1970 లో, జుల్ఫికర్ అలీ భుట్టో నాలుగిట్లో పోటీ చేసి మూడు నియోజకవర్గాల్లో గెలిచాడు.
2018 ఆగస్టు 17 న ఖాన్ 176 ఓట్లు సాధించి పాకిస్తానుకు 22 వ ప్రధాని అయ్యాడు. 2018 ఆగస్టు 18 న ప్రమాణ స్వీకారం చేశాడు. సోహైల్ మహమూద్‌ను విదేశాంగ మంత్రిగా, రిజ్వాన్ అహ్మద్‌ను సముద్ర రవాణా మంత్రిగా, నవీద్ కమ్రాన్ బలూచ్‌ను ఆర్థిక మంత్రిగా నియమించడం సహా దేశ బ్యూరోక్రసీలో ఉన్నత స్థాయి పునర్వ్యవస్థీకరణకు ఖాన్ ఆదేశించాడు. పాకిస్తాన్ సైన్యంలో అతని మొట్టమొదటి ప్రధాన నియామకంగా, లెఫ్టినెంట్ జనరల్ అసీమ్ మునీర్ ను కీలకమైన ఇంటర్-సర్వీసెస్ ఇంటెలిజెన్స్ డైరెక్టర్ జనరల్ స్థానానికి నియమించాడు.
వ్యక్తిగతం
అతనికి బ్రహ్మచారి జీవితంలో అనేక మంది స్త్రీలతో సంబంధాలుండేవి. అప్పుడు అతను లండన్ నైట్క్లబ్ సర్క్యూట్లో చురుకుగా ఉండేవాడు. అతన్ని ప్లేబాయ్ అని పిలిచేవారు. బ్రహ్మచారి జీవితంలో అతనికి చాలా మంది స్నేహితులు ఉన్నారు. అతని వివాహేతర సంబంధాలలో కొందరు - జీనత్ అమన్, ఎమ్మా సార్జెంట్, సూసీ ముర్రే-ఫిలిప్సన్, సీతా వైట్, సారా క్రాలే, స్టెఫానీ బీచం, గోల్డీ హాన్, క్రిస్టియన్ బ్యాకర్, సుసాన్నా కాన్స్టాంటైన్, మేరీ హెల్విన్, కరోలిన్ కెల్లెట్, లిజా కాంప్‌బెల్, అనస్తాసియా కుక్, హన్నా మేరీ రోత్స్‌చైల్డ్, జెర్రీ హాల్, లులు బ్లాకర్.
2009 లో ప్రచురించిన ఒక పుస్తకంలో క్రిస్టోఫర్ శాండ్‌ఫోర్డ్, పాకిస్తాన్ మాజీ ప్రధాని బెనజీర్ భుట్టో, ఇమ్రాన్ ఖాన్ ఇద్దరూ ఆక్స్‌ఫర్డ్‌లో విద్యార్థులుగా ఉన్నప్పుడు సన్నిహిత సంబంధం కలిగి ఉండేవారని రాసాడు. 1975 లో భుట్టో తన 21 సంవత్సరాల వయసులో, ఖాన్‌తో సన్నిహితంగా ఉండేది. వారు సుమారు రెండు నెలలు సంబంధంలో ఉన్నారు. అతని తల్లి వారికి పెళ్ళి చేసేందుకు ప్రయత్నించింది కూడా. తమకు "శృంగార సంబంధం" ఉందని ఖాన్ పేర్కొన్నాడు. తరువాత దీన్ని ఖండించి తాము స్నేహితులం మాత్రమే అని చెప్పాడు.
ఇమ్రాన్ ఖాన్ మూడు సార్లు పెళ్ళి చేసుకున్నాడు. జెమీమా గోల్డ్‌స్మిత్ అతడి మొదటి భార్య. ఆమెకు విడాకులిచ్చాక, రేహాన్ని పెళ్ళి చేసుకున్నాడు. ఆమెకూ విడాకులిచ్చాక 2018 లో, బుష్రా బీబీని పెళ్ళి చేసుకున్నాడు.
మూలాలు
వర్గం:1952 జననాలు వర్గం:జీవిస్తున్న ప్రజలు వర్గం:పాకిస్తాన్ క్రికెట్ క్రీడాకారులు వర్గం:పాకిస్తాన్ రాజకీయ నాయకులు వర్గం:ఈ వారం వ్యాసాలు
శంకరపల్లి పురపాలకసంఘం
చరిత్ర
మేజర్ గ్రామ పంచాయితీగా ఉన్న శంకర్‌పల్లి, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.
భౌగోళికం
శంకరపల్లి 32.12 చదరపు కిలోమీటర్ల విస్తీర్ణంలోఉంది. ఇది 17.455°N, 78.131°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 41 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 20789 మంది కాగా, అందులో మంది పురుషులు, మంది మహిళలు ఉన్నారు. గృహాలు ఉన్నాయి. ఇది పరిపాలనా పరంగా మునిసిపాలిటీ 5 రెవెన్యూ వార్డులుగా విభజించబడింది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 11 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:రంగారెడ్డి జిల్లా పురపాలక సంఘాలు వర్గం:2018 స్థాపితాలు
వనమా వెంకటేశ్వరరావు
వనమా వెంకటేశ్వరరావు, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున కొత్తగూడెం శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.
జననం, విద్య
వెంకటేశ్వరరావు 1944, నవంబరు 1న నాగభూషణం - అన్నపూర్ణమ్మ దంపతులకు తెలంగాణ రాష్ట్రం, భద్రాద్రి కొత్తగూడెం జిల్లా, పాల్వంచ మండలం లోని పాల్వంచ గ్రామంలో జన్మించాడు. వ్యవసాయ కుటుంబానికి చెందిన వెంకటేశ్వరరావు 1961లో కొత్తగూడెం హైస్కూల్ నుండి హెచ్.ఎస్.సి. వరకు చదివాడు.
వ్యక్తిగత జీవితం
వెంకటేశ్వరరావుకు పద్మావతితో వివాహం జరిగింది. వారికి ఇద్దరు కుమారులు (రాఘవేంద్రరావు, రామకృష్ణ), ఇద్దరు కుమార్తెలు.
రాజకీయ విశేషాలు
పాల్వంచ వార్డు సభ్యునిగా తన రాజకీయ జీవితాన్ని ప్రారంభించిన వెంకటేశ్వరరావు 16 సంవత్సరాలు పాల్వంచ సర్పంచ్‌గా ఎన్నికయ్యాడు. తరువాత భారత జాతీయ కాంగ్రెస్ పార్టీలో చేరాడు. వనమా వెంకటేశ్వరరావు కొత్తగూడెం శాసనసభ నియోజకవర్గం నుండి 1989 (9వ ఆంధ్రప్రదేశ్ శాసనసభ), 1999 (11వ ఆంధ్రప్రదేశ్ శాసనసభ), 2004 (9వ ఆంధ్రప్రదేశ్ శాసనసభ) సంవత్సరాలలో ఎమ్మెల్యేగా గెలిచాడు. 2008లో వైయస్ రాజశేఖరరెడ్డి క్యాబినెట్లో మంత్రిగా బాధ్యతలు నిర్వహించాడు. విద్యా విధాన పరిషత్ మంత్రిగా పనిచేశాడు. 2014లో కాంగ్రెస్ పార్టీ నుండి వైఎస్సార్ కాంగ్రెస్ పార్టీ లో చేరాడు.
2014 లో జరిగిన తెలంగాణ సార్వత్రిక ఎన్నికల్లో భాగంగా వైఎస్సార్ కాంగ్రెస్ పార్టీ అభ్యర్థిగా పోటీచేసి సమీప తెలంగాణ రాష్ట్ర సమితి పార్టీ అభ్యర్థి జలగం వెంకటరావు పై 16,521 ఓట్ల తేడాతో ఓడిపోయాడు. మళ్ళీ కాంగ్రెస్ పార్టీలో చేరాడు. 1999-2014 వరకు ఖమ్మం జిల్లాకు డిసిసి అధ్యక్షుడిగా పనిచేశాడు, 2019లో భద్రాద్రి కొత్తగూడెం జిల్లా డిసిసి అధ్యక్షుడిగా నియమించబడ్డాడు. 2018 లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ టికెట్ పై పోటీ చేసి సమీప తెలంగాణ రాష్ట్ర సమితి పార్టీ అభ్యర్థి జలగం వెంకటరావు పై 4,120 ఓట్ల మెజారిటీతో నాలుగవసారి ఎమ్మెల్యేగా గెలుపొందాడు. అనంతరం కాంగ్రెస్ పార్టీకి రాజీనామా చేసి, తెలంగాణ రాష్ట్ర సమితి పార్టీలో చేరాడు.
వనమా వెంకటేశ్వరరావు కొత్తగూడెం ఎమ్మెల్యే అఫిడవిట్ కేసులో ఆయన ఎన్నిక చెల్లదంటూ తెలంగాణ హైకోర్టు 2023 జులై 25న తీర్పును వెల్లడించింది. దీంతో 2018లో ఎన్నికల్లో రెండో స్థానంలో నిలిచిన జలగం వెంకటరావును కోర్టు ఎమ్మెల్యేగా ప్రకటించింది.
ఇతర వివరాలు
చైనా, హాంకాంగ్, మలేషియా, సింగపూర్, థాయిలాండ్ దేశాలు సందర్శించాడు.
మూలాలు
వర్గం:జీవిస్తున్న ప్రజలు వర్గం:తెలంగాణ శాసన సభ్యులు (2018) వర్గం:1944 జననాలు వర్గం:భద్రాద్రి కొత్తగూడెం జిల్లా వ్యక్తులు వర్గం:భద్రాద్రి కొత్తగూడెం జిల్లా రాజకీయ నాయకులు వర్గం:ఖమ్మం జిల్లా నుండి ఎన్నికైన శాసన సభ్యులు వర్గం:తెలంగాణ రాష్ట్ర సమితి రాజకీయ నాయకులు వర్గం:పార్టీలు ఫిరాయించిన రాజకీయ నాయకులు వర్గం:ఆంధ్రప్రదేశ్ శాసన సభ్యులు (2009) వర్గం:ఆంధ్రప్రదేశ్ శాసన సభ్యులు (1989) వర్గం:ఆంధ్రప్రదేశ్ శాసన సభ్యులు (1999) వర్గం:ఆంధ్రప్రదేశ్ శాసన సభ్యులు (2004)
టైమ్స్ గ్రూప్ సంస్థ
బెన్నెట్, కోల్ మన్ అండ్ కంపెనీ లిమిటెడ్( Bennett, Coleman and Company Limited) ( బి.సి.సి.ఎల్, డి/బి/ఎ ది టైమ్స్ గ్రూప్), మహారాష్ట్ర లోని ముంబై లో ప్రధాన కార్యాలయంగా ఉన్న ఒక భారతీయ పత్రికల (మీడియా) సమ్మేళనం తో ఉన్న సంస్థ. ది టైమ్స్ గ్రూప్ లో మెజారిటీ వాటాను కలిగి ఉన్న సాహు జైన్ కుటుంబం యాజమాన్య వ్యాపారంగా ఉంది.
చరిత్ర
ది టైమ్స్ గ్రూప్ అని పిలువబడే బెన్నెట్ కోల్ మన్ & కంపెనీ లిమిటెడ్ భారతదేశంలోని అతిపెద్ద మీడియా సమ్మేళనాలలో ఒకటి, భారత దేశంలోని 9 విభిన్న కేంద్రాల నుండి 3 భాషలలో 45 దినపత్రికలు, పత్రికలతో 108 ఎడిషన్లు ప్రచురించబడుతున్నాయి. ఈ సంస్థకు దేశంలో 50 పైగా కార్యాలయాలు,55  పైగా వెబ్ సైట్లు ఉన్నాయి. వివిధ వార్తలు, వినోద ఛానెళ్లను కలిగి ఉంది. ఈ సంస్థ స్వంత విశ్వవిద్యాలయాన్ని కలిగి ఉంది. ఈ సంస్థ సినిమాలు, సంగీతం, సిండికేషన్, విద్య, ఆర్థిక సేవలు, రియల్ ఎస్టేట్, ఈవెంట్ మేనేజ్మెంట్, ప్రత్యేక ప్రచురణలు,పుస్తకాల వంటి వ్యాపారాలలో నిమగ్నమైంది. మీడియా వ్యాపారం పరంగా, బిసిసిఎల్ టెలివిజన్ ఛానల్స్, రేడియో, డిజిటల్ కంటెంట్ ఉత్పత్తిని నిర్వహిస్తుంది.
ఈ సంస్థ బొంబాయి టైమ్స్, జర్నల్ ఆఫ్ కామర్స్  ప్రచురణను 1838 నవంబరు 4 న ప్రారంభించినప్పుడు స్థాపించబడింది, ప్రస్తుతం  టైమ్స్ ఆఫ్ ఇండియాగా  ఉంది.1892లో ఆంగ్ల పాత్రికేయుడు థామస్ జువెల్ బెన్నెట్, ఫ్రాంక్ మోరిస్ కోల్ మాన్ వార్తాపత్రికను స్వాధీనం చేసుకోవడానికి బెన్నెట్ కోల్ మన్ & కంపెనీ లిమిటెడ్ అనే ఒక జాయింట్ స్టాక్ కంపెనీని స్థాపించారు. బ్రిటిష్ యజమానుల నుండి పారిశ్రామికవేత్త రామకృష్ణ దాల్మియా1946 లో ఈ సంస్థను కొనుగోలు చేశారు, తర్వాత  ఆయన అల్లుడు సాహు శాంతి ప్రసాద్ జైన్  ఆధ్వర్యంలో, ఈ సంస్థ పూర్తిగా జైన్ కుటుంబం ఆధీనంలో నడుపబడుతోంది.
ప్రచురణలు
టైమ్స్ ఆఫ్ ఇండియా ఆంగ్ల పత్రికతో పాటు, టైమ్స్ గ్రూప్ హిందీ భాష లో ప్రచురించే నవభారత్ టైమ్స్, మరాఠీ భాష లో ప్రచురించే మహారాష్ట్ర టైమ్స్, కన్నడ భాష లో విజయ్ కర్ణాటక, బెంగాలీ భాష లో  ఈ సమయ్ సంగ్బాద్పాత్ర వంటివి ఉన్నాయి. టైమ్స్ గ్రూప్ ఇతర ప్రచురణలో ది ఎకనామిక్ టైమ్స్, ముంబై మిర్రర్, బెంగళూరు మిర్రర్, ప్రసార రంగములో టైమ్స్ నౌ, ఎంటర్టైన్మెంట్  నౌ, జూమ్, రేడియో మిర్చి, ఫెమినా మిస్ ఇండియా, ఎమ్ఎక్స్ ప్లేయర్ వంటివి ఉన్నాయి.
అభివృద్ధి
టైమ్స్ గ్రూప్ ప్రపంచములో అభివృద్ధి చెందుతున్న మీడియా మార్కెట్ లో ఉన్నది. వార్తాపత్రికలు, మ్యాగజైన్లు, రేడియో, టెలివిజన్, ఇంటర్నెట్ డొమైన్ ల్లో తన స్థానము బలమైన ఉనికి ఉంది. రేడియో మిర్చి,ఫెమినా, ఫిల్మ్ ఫేర్ వంటి ఇతర బ్రాండ్ లు ఆయా రంగాలలో  మార్కెట్ లో అగ్రస్థానం లో ఉన్నాయి.. thumb|1988 సంవత్సరంలో టైమ్స్ గ్రూప్ 150 వ సంవత్సరముల  సందర్భంలో భారత ప్రభుత్వ  తపాలా శాఖ వారిచే టైమ్స్ ఆఫ్ ఇండియా స్టాంప్ విడుదల. ది టైమ్స్ ఆఫ్ ఇండియా, ప్రపంచంలో అత్యధికంగా అమ్ముడవుతున్న ఆంగ్ల దినపత్రిక, ది ఎకనామిక్ టైమ్స్ వాల్ స్ట్రీట్ జర్నల్ తరువాత ప్రపంచంలోని 2 వ అతిపెద్ద ఇంగ్లీష్ దినపత్రిక. ఈ కంపెనీకి భారతదేశంలోని అన్ని ప్రధాన నగరాల్లో సుమారు 10,000 మంది ఉద్యోగులు ఉన్నారు.
శిక్షణ సంస్థ
మీడియా రంగంలో నాణ్యతను ప్రోత్సహించే లక్ష్యంతో, టైమ్స్ గ్రూప్ 1985 లో సోషల్ జర్నలిజంలో ఒక సంవత్సరం పాటు ఒక రకమైన కార్యక్రమాన్ని ప్రారంభించిన, భారతదేశంలోని మీడియా సంస్థ. 1990 లో, ఢిల్లీలో టైమ్స్ సెంటర్ ఫర్ మీడియా స్టడీస్ (2010 లో టైమ్స్ సెంటర్ ఫర్ మీడియా అండ్ మేనేజ్ మెంట్ స్టడీస్ గా పేరు మార్చబడింది) గా ఏర్పాటు చేసింది   టైమ్స్ స్కూల్ ఆఫ్ జర్నలిజం 2010 సంవత్సరంలో ఒక ప్రత్యేక సంస్థగా మార్చబడి, బ్రాండ్ పేరుతో జర్నలిజం ప్రోగ్రామ్ ను అందించడం ప్రారంభించింది.
ఐఎంఈఎస్ సెంటర్ ఫర్ మీడియా స్టడీస్ అదనంగా టైమ్స్ స్కూల్ ఆఫ్ మార్కెటింగ్ బ్రాండ్ కింద మార్కెటింగ్ ఔత్సాహికుల కోసం ఒక కార్యక్రమాన్ని ప్రారంభించింది (ఇది 2010 లో టైమ్స్ స్కూల్ ఆఫ్ మార్కెటింగ్ అండ్ మేనేజ్మెంట్ - టిఎస్ఎమ్ఎమ్ అని పిలువబడే ఒక ప్రత్యేక సంస్థగా కూడా చేయబడింది). టైమ్స్ సెంటర్ ఫర్ మీడియా స్టడీస్ లక్ష్యం యువ గ్రాడ్యుయేట్లను మీడియా,మార్కెటింగ్,క్రమశిక్షణ ఇవ్వడం గా దీనిని స్థాపించారు.
మూలాలు
వర్గం:1838 స్థాపితాలు వర్గం:స్వాతంత్ర్య పూర్వ సంస్థలు వర్గం:పత్రికారంగం వర్గం:పత్రికలు
రావుల పుల్లాచారి
రావుల పుల్లాచారి (జ. మే 10, 1950) కవి, కథా, నాటక రచయిత. నంది నాటక పరిషత్తు - 2016 లో రచ్చబండ నాటికకు ఉత్తమ ద్వితీయ రచయితగా నంది అవార్డు అందుకున్నాడు.
జననం
పుల్లాచారి 1950, మే 10న ధశరధం, ఈశ్వరమ్మ దంపతులకు కరీంనగర్ జిల్లా, హుజూరాబాద్ లో జన్మించాడు.
విద్యాభ్యాసం - ఉద్యోగం
హుజూరాబాద్, హన్మకొండ లలో పాఠశాల విద్యను చదివిన పుల్లాచారి, జమ్మికుంట ఆదర్శ కళాశాలలో బి.కాం. పూర్తిచేశాడు. హన్మకొండలోని ఇరిగేషన్ డిపార్టుమెంటులో సూపరిండెంట్ గా పనిచేసి 2008, మే 31న పదవి విరమణ చేశాడు.
మూలాలు
వర్గం:తెలుగు రంగస్థల కళాకారులు వర్గం:తెలుగు కళాకారులు వర్గం:1950 జననాలు వర్గం:తెలంగాణ రంగస్థల నటులు వర్గం:తెలుగు కవులు వర్గం:కరీంనగర్ జిల్లా కవులు వర్గం:తెలుగు నాటక రచయితలు వర్గం:తెలుగు రచయితలు వర్గం:కరీంనగర్ జిల్లా రచయితలు వర్గం:తెలుగు విశ్వవిద్యాలయం కీర్తి పురస్కారాల విజేతలు-2018
వెల్దుర్తి (చెన్నేకొత్తపల్లి మండలం)
వెల్దుర్తి శ్రీ సత్యసాయి జిల్లాకు చెందిన చెన్నేకొత్తపల్లి మండలానికి చెందిన గ్రామం.
ఇది మండల కేంద్రమైన చెన్నేకొత్తపల్లె నుండి 18 కి. మీ. దూరం లోను, సమీప పట్టణమైన ధర్మవరం నుండి 17 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 376 ఇళ్లతో, 1502 జనాభాతో 739 హెక్టార్లలో విస్తరించి ఉంది. గ్రామంలో మగవారి సంఖ్య 749, ఆడవారి సంఖ్య 753. షెడ్యూల్డ్ కులాల సంఖ్య 213 కాగా షెడ్యూల్డ్ తెగల సంఖ్య 59. గ్రామం యొక్క జనగణన లొకేషన్ కోడ్ 595316 .పిన్ కోడ్: 515651.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి ధర్మవరంలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల ధర్మవరంలోను,సమీప వృత్తి విద్యా శిక్షణ పాఠశాల చెన్నేకొత్తపల్లెలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు, ఇంజనీరింగ్ కళాశాల, సమీప వైద్య కళాశాల, మేనేజిమెంటు కళాశాల, పాలీటెక్నిక్ అనంతపురంలో ఉన్నాయి.
ప్రభుత్వ వైద్య సౌకర్యం
వెల్దుర్తిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
వెల్దుర్తిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. రైల్వే స్టేషన్ గ్రామానికి 5 కి.మీ. లోపు దూరంలో ఉంది. ట్రాక్టరు సౌకర్యం గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
భూమి వినియోగం
వెల్దుర్తిలో భూ వినియోగం కింది విధంగా ఉంది:
నీటిపారుదల సౌకర్యాలు
వెల్దుర్తిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
వెల్దుర్తిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వేరుశనగ, వరి, కంది
జీశాట్-18
జీశాట్-18 అనునది భారతీయ అంతరిక్ష పరిశోధనా సంస్థ (ఇస్రో) రూపకల్పన చేసి, నిర్మించిన కృత్రిమ ఉపగ్రహం. సముద్ర జలాల వాతావరణ పరిశీలన, పరిశోధన, ప్రపంచ వ్యాప్తంగా సముద్ర జలాల్లో జరిగిగే మార్పులను గమనించే ఉద్దేశంతో ఓసెన్శాట్ ఉపగ్రహాల ప్రయోగం జరిగింది. ఆ వరుసలో ప్రయోగించిన ఉపగ్రహం ఇది. దేశంలో డిజిటల్ మల్టీమీడియా, మొబైల్ కమ్యూనికేషన్ రంగంలో అత్యాధునిక సాంకేతిక పరిజ్ఞానాన్ని జీశాట్-18 అందుబాటులోకి తెస్తుంది. జీశాట్-18 ద్వారా అందుబాటు లోకి రానున్న 50 ట్రాన్స్‌పాండర్లతో డిజిటల్ మల్టీమీడియా, మొబైల్ కమ్యూనికేషన్‌లో విప్లవాత్మక మార్పులు వస్తాయని ఇస్రో ప్రకటించింది. జూన్‌ 8న ప్రయోగం నిర్వహించాల్సి ఉండగా మరో రెండు దేశాలకు చెందిన ఉపగ్రహాలు ఫ్రాన్స్‌కు చేరడం ఆలస్యం కావడంతో ప్రయోగం వాయిదా పడినట్లు ఇస్రో వర్గాలు చెబుతున్నాయి. ప్రస్తుతం ఇస్రోకు చెందిన 14 ఉపగ్రహాలు సమాచార సేవలు అందిస్తున్నాయి జీశాట్-18 ఉపగ్రహంతో కలిపి ఇప్పటివరకు ఇస్రో సంస్థ తయారుచేసిన 20 ఉపగ్రహాలను యురోపియ‌న్ స్పేస్ ఏజెన్సీ సంస్థ ప్ర‌యోగించింది. ఏరియ‌న్‌-5 రాకెట్‌కు అతిభారీ ఉప‌గ్ర‌హాల‌ను మోసుకెళ్ల‌గల సామర్ధ్యం ఉంది. అందువలన ఎక్కువ బరువుగల్గిన ఉపగ్రహాలను కక్ష్యలో పెట్టుటకు ఇస్రో యురోపియ‌న్ స్పేస్ ఏజెన్సీ మీద ఆధార‌ప‌డుతుంది. అయితే అతిభారీ శాటిలైట్ల‌ను మోసుకెళ్లేందుకు ఇస్రో కూడా జీఎస్ఎల్వీ ఎంకే -3ని అభివృద్ధి చేస్తోంది. జీశాట్-18 ఉపగ్రహపు మొత్తం బ‌రువు 3404 కిలోలు. దాంట్లో 48 క‌మ్యూనికేష‌న్ ట్రాన్స్‌పాండ‌ర్లు ఉన్నాయి. నార్మ‌ల్ సీ బ్యాండ్‌, అప్ప‌ర్ ఎక్స్‌టెండెడ్ సీ బ్యాండ్‌, కెయు బ్యాండ్ సేవ‌ల‌ను ఈ ఉపగ్రహం అందించ‌నుంది
ఉపగ్రహ వివరాలు
ఈ ఉపగ్రహంలో 24 సి-బ్యాండ్‌ ట్రాన్స్‌పాండర్లు, 12 కేయూ బ్యాండ్‌ ట్రాన్స్‌పాండర్లు, 2 కేయూ రీకాండ్‌ బ్యాండ్‌ ట్రాన్స్‌పాండర్లు పంపిస్తున్నారు. ఈ ఉపగ్రహం 15 ఏళ్ళ పాటు సేవలందించనుంది. జీశాట్‌తో ట్రాన్స్‌పాండర్ల కొరత కొంత వరకూ తీరనుంది. ఇది పూర్తిగా సమాచార ఉపగ్రహం. 6474 వాట్ల విద్యుచ్ఛక్తిని ఉత్పాదన చేయు సౌరపలకలను కలిగి ఉంది. ఉపగ్రహంలో 144 ఏఎచ్ (ఏంపియర్ అవర్) లిథియం-అయాన్ బ్యాటరీలు 2 ఉన్నాయి.
ప్రయోగ వివరాలు
జీశాట్-18 ఉపగ్రహాన్ని దక్షిణ అమెరికాలో ఫ్రెంచి ఆధీనంలో ఉన్న గయానాలోని కౌరు అంతరిక్ష ప్రయోగ కేంద్రం నుండి ఐరోపా అంతరిక్ష సంస్థకు చెందిన ఏరియాన్-5 వీఏ-231 ఉపగ్రహ వాహక నౌక ద్వారా, భారతీయ కాలమానం ప్రకారం బుధవారం తెల్లవారుజామున సుమారు 2.00 గంటలకు విజయవంతంగా ప్రయోగించారు. నిజానికి ఈ ప్రయోగం మంగళవారం రాత్రి జరుగవలసి ఉండగా వాతావరణం అనుకూలించని కారణం చేత వాయిదా వేసారు. ఏరియాన్-5 వీఏ-231 ఉపగ్రహ వాహక నౌక, భారతీయ జీశాట్-18 ఉపగ్రహంతో పాటు అస్ట్రేలియా సంస్థ నేషనల్ బ్రాడ్‌బాండు నెట్ వర్కు (NBN) కు చెందిన స్కై మస్టరు-2 అనే ఉపగ్రహాన్ని కూడా మోసుకెళ్ళింది. ప్రయోగ కేంద్రం నుండి బయలు దేరిన 32 నిమిషాల తరువాత, మొదట అస్ట్రేలియా ఉపగ్రహాన్ని కక్ష్యలో ప్రవేశపెట్టింది. తరువాత కాసేపటికే అత్యంత శక్తివంతమైన జీశాట్-18 ఉపగ్రహాన్ని కక్ష్యలోకి ప్రవేశపెట్టింది. జీశాట్-18 ని మొదట దీర్ఘవృత్తాకార భూఅనువర్తిత బదిలీ (GTO) లో ప్రవేశ పెటారు. ఉపగ్రహం 251.7 కిలోమీటర్ల భూసమీపదూరం (పెరిజీ) తో, 35,888 కిలోమీటర్ల భూసుదీర్ఘదూరం (అపోజీ) లో కక్ష్యలో ప్రవేశపెట్తబడింది. తరువాత రానున్నవారం రోజుల్లో, ఉపగ్రహంలోని స్వంతచోదక ఇంజన్లను మండించి, ఉపగ్రహన్ని భూమధ్య రేఖకు ఎగువన 36 వేల కిలోమీటర్ల అపోజీలో 74 డిగ్రీల తూర్పు రేఖాంశంపైన దీన్ని ఉంచుతారు. ఉగ్రహన్ని కక్ష్యలో ప్రవేశపెట్టీన వెంటనే కర్ణాటకలోని హాసనులో ఉన్నఇస్రో మాస్టరు కంట్రోలు ఫెసిలిటి (MCF) ఈ ఉపగ్రహన్ని తన నియంత్రణకు తీసుకుని ప్రాథమిక స్థాయి పరీక్షలు నిర్వహించి అంతా సవ్యంగా ఉన్నట్లు తెలిపినది.ఇప్పటికే దేశీయటెలికమ్యూనికేసను రంగంలో ఇండియాకుచెందిన 18 సమాచార ఉపగ్రహాలు సేవలు అందిస్తున్నాయి.
కక్ష్య పెంపు స్థిరీకరణ
ఉపగ్రహంలో ఉన్న 2004 కిలోల ఇంధనంలో కొంతమొత్తాన్ని శుక్రవారం తెల్లవారుజామున 6040 సెకన్లు మండించి కక్ష్యదూరాన్ని పెంచారు. మొదటి దఫాగా 241.7 కి.మీ.ఉన్న పెరిజీని 14,843 కి.మీకు పెంచి, 35,888 కి.మీ. అపోజీని 35,802 కి.మీ.కు తగ్గించారు. తిరిగి శని, ఆదివారాల్లో కూడా ఇంధనాన్ని తగిన విధంగా మండించి, 35,802 కి.మీ. అపోజీ, 35,209 కి.మీ. పెరిజీతో భూమికి 36 వేల కిలోమీటర్ల ఎత్తులో భూస్థిర కక్ష్యలో స్థిరపరచారు. ఆదివారం ఉదయానికి ఉపగ్రహాన్ని నిర్ణీత కక్ష్యలో విజయవంతంగా ప్రవేశ పెట్టారు. అక్టోబరు 13 నుండి జీశాట్-18 సేవలు అందుబాటులోకి వచ్చే అవకాశం ఉంది
జీశాట్-18 ద్వారాలభించు సమాచార సేవలు
జీశాట్-18 ఉపగ్రహం దిగువపేర్కొన్న సమాచారసేవలు అందిస్తుంది.
అధారాలు/మూలాలు
వర్గం:కృత్రిమ ఉపగ్రహాలు వర్గం:ఇస్రో తయారుచేసిన ఉపగ్రహాలు వర్గం:జీశాట్ శ్రేణి ఉపగ్రహాలు
కిరణ్ బాల బోరా
కిరణ్ బాల బోరా (అస్సామీ: কিৰণ বালা বড়া; 1904 - 1993 జనవరి 8) భారతదేశంలోని అస్సాంకు చెందిన మహిళా స్వాతంత్ర్య సమర యోధురాలు. సామాజిక కార్యకర్త. ఆమె 1930 - 1940లలో జరిగిన శాసనోల్లంఘన ఉద్యమాలలో చురుకుగా పాల్గొని భారతదేశ స్వాతంత్ర్యానికి దోహదపడింది.
జీవిత చరిత్ర
1904లో అస్సాం లోని నాగావ్ జిల్లా లోని ఉత్తర హైబోర్గావ్ గ్రామంలో కమల్ చంద్ర పండిట్, సరోజ్ ఐదేవ్ దంపతులకు కిరణ్ బాల బోరా జన్మించారు. ఆమె తండ్రి ఒక పాఠశాల ఉపాధ్యాయుడు. ఆ సమయంలో భారతీయ సమాజంలో మహిళలను పాఠశాలకు పంపడంపై ఆంక్షలు ఉన్నప్పటికీ కిరణ్ బాల బోరా 3వ తరగతి వరకు చదువుకున్నారు. ఆమె కంపూర్‌ (నాగావ్‌) లోని పరోలి గురి కి చెందిన సాకి రామ్ లస్కర్‌ ను వివాహం చేసుకుంది. ఆ తరువాత ఆమె దేశంలోని విప్లవాత్మక ఉద్యమాలపై ఆసక్తిని పెంచుకుంది.
1947 ఆగస్టు 15న భారతదేశం స్వాతంత్ర్యం సాధించేవరకు పోరాడిన ఆవిడ ఇక తన పిల్లలను చూసుకుంది. ఆమె కుమార్తెలకు విద్యాబుద్ధులు నేర్పించారు. తరువాత ప్రసిద్ధ కుటుంబాలలో వివాహం చేసుకున్నారు. ఆమె కుమారులు స్థిరపడడంలో ఆమె కృషి సల్పారు.
ఆమె రాష్ట్ర, కేంద్ర ప్రభుత్వాలచే స్వాతంత్ర్య సమరయోధుల పెన్షన్లతో సత్కరించబడింది. కిరణ్ బాల బోరా 1993 జనవరి 8న మరణించారు. ఆమె మరణించే వరకు చురుకైన శ్రీమంత శంకరదేవ సంఘ కార్యకర్త నే కాక భక్తురాలుగా కొనసాగారు.
1920వ దశకంలో
జలియన్ వాలాబాగ్ ఊచకోత తర్వాత మహాత్మా గాంధీ నేతృత్వంలో వందలాది మంది ప్రజలు భారతదేశ వ్యాప్తంగా అహింసాయుత నిరసనల్లో పాల్గొన్నారు. స్వాతంత్ర్య పోరాట నాయకులు చేస్తున్న త్యాగాలు, సవాళ్లను చూసి కిరణ్ బాల బోరా స్ఫూర్తి పొందారు. ఇక ఆమె ఉద్యమ కార్యకలాపాలలో పాల్గొనడం ప్రారంభించింది. క్రమంగా దాని కోసం తన సమయాన్ని వెచ్చించింది. దేశంలోని ఈశాన్య ప్రాంతంలో కాంగ్రెస్ కార్యకలాపాల కోసం నిధుల సేకరణలో చురుకుగా పాల్గొన్నారు. పూర్ణ చంద్ర శర్మ, మహీధర్ బోరా, హలధర్ భుయాన్, దేవకాంత బారుహ్ వంటి నాయకుల ప్రోత్సాహంతో ఆమె బలమైన స్వాతంత్ర్య సమరయోధురాలిగా మారారు. ఆమె అస్సాంకు చెందిన గొప్ప రచయిత, సంఘ సంస్కర్త, స్వాతంత్ర్య సమరయోధుడు అయిన చంద్రప్రవ సైకియాని ని కూడా కలిశారు. కిరణ్ బాల బోరా ఆమెతో సన్నిహిత సంబంధాన్ని ఏర్పరచుకున్నారు. ఆమె ఆదేశాల మేరకు చాలా సామాజిక కార్యక్రమాలు నిర్వహించారు.
కిరణ్ బాల బోరా సహాయ నిరాకరణోద్యమం లక్ష్యాలలో ఒకటైన విదేశీ వస్తువుల వినియోగాన్ని బహిష్కరించే చర్యలో పాల్గొంది. ఆమె బట్టలతో సహా తన ఇంట్లోని అన్ని రకాల విలువైన విదేశీ వస్తువులను తగులబెట్టింది. ఇతరులకు కూడా ఇది స్ఫూర్తినిచ్చింది. ఆమె పత్తి వడకడం, తను సొంతంగా వస్త్రాన్ని తయారు చేయడం నేర్చుకుంది.
1929లో లాహోర్ కాంగ్రెస్,  1930 జనవరి 26ని పూర్ణ స్వరాజ్ దినం గా జరుపుకోవాలని నిర్ణయించింది. దీని కోసం కొలియాబోర్‌ లో కిరణ్ బాల బోరా నేతృత్వంలో 400 మందికి పైగా మహిళలు ప్రభుత్వాన్ని ధిక్కరిస్తూ వేడుకల్లో పాల్గొన్నారు
1930వ దశకంలో
అనేక సార్లు చట్టాలను ఉల్లంఘించినందుకు కిరణ్‌ బాల బోరాను బ్రిటిష్-భారత ప్రభుత్వం అరెస్టు చేసింది. ఆమె జైలులో ఉన్నప్పుడు 1931 ఫిబ్రవరి 7న తీవ్ర అనారోగ్యానికి గురైంది. 1932లో ఆమె షిల్లాంగ్ జైలు కు బదిలీ చేయబడింది, అక్కడ ఆమె విపత్కర పరిస్థితులను ఎదుర్కొన్నది.
1930లలో ఉప్పుపై బ్రిటిష్ వారి గుత్తాధిపత్యాన్ని అంతం చేయడానికి మహాత్మా గాంధీ శాసనోల్లంఘన ఉద్యమాన్ని ప్రారంభించారు. కిరణ్ బాల బోరా ఈ ఉద్యమంలో భాగంగా ఇంటింటికీ వెళ్లి ప్రచారం కొనసాగించారు. ఆమె ఇంటి బాధ్యతలను నెరవేరుస్తూనే స్వాతంత్ర్య పోరాటంలో చురుగ్గా పాల్గొనేవారు. ఆమె తన భర్త ఇంట్లో జరిగే సంఘానికి హాజరయ్యేందుకు వచ్చే భక్తులకు దేశ స్వాతంత్ర్యం గురించి బోధించడం ప్రారంభించింది. భారతదేశంలోని బాల్య వివాహం, స్త్రీ విద్య మొదలైన సామాజిక సమస్యలపై అవగాహన కల్పించడం ద్వారా ఆమె సంఘ సంస్కర్త పాత్రను పోషించింది.
1940వ దశకంలో
1942లో క్విట్ ఇండియా ఉద్యమం ప్రకటించబడింది. డూ ఆర్ డై నినాదం మార్మోగింది. యావత్ దేశాన్ని చుట్టుముట్టిన ఉద్యమాల కెరటం బ్రిటిష్ వారికి చిరాకు తెప్పించింది. వారు భారతీయులపై కాల్పులు, సామూహికంగా చంపడం వంటి హింసాత్మక చర్యలకు పాల్పడ్డారు. ఆమె చాలాసార్లు లాఠీ ఛార్జీలకు గురియైంది. అయినా స్వాతంత్ర్య పోరాటం విడవలేదు. భారతదేశానికి స్వాతంత్ర్యం లభించే వరకు ఆమె పోరాడింది.
మూలాలు
వర్గం:అస్సాం మహిళా స్వాతంత్ర్య సమర యోధులు వర్గం:1993 మరణాలు
శ్రీ లక్ష్మీనరసింహస్వామి కళాశాల (భువనగిరి)
శ్రీ లక్ష్మీనరసింహస్వామి కళాశాల, తెలంగాణ రాష్ట్రంలోని యాదాద్రి భువనగిరి జిల్లా, భువనగిరి పట్టణంలో ఉన్న కళాశాల. ఉస్మానియా గ్రాడ్యుయేట్స్ అసోసియేషన్, ఎగ్జిబిషన్ సొసైటీ సంస్థల ఆర్థిక సహకారంతో కళాశాల కార్యకలాపాలు కొనసాగుతున్నాయి.
చరిత్ర
భువనగిరి పట్టణంలో కళాశాల నెలకొల్పడానికి సామాజికవేత్తలు పోత్నాక్ పెంటాజీ, కరేపే భవనాజీ తదితరులు భువనగిరి పట్టణ శివారులో 10 ఎకరాల భూమిని విరాళంగా, మరో 10 ఎకరాలను నామమాత్రపు ధరకు ఇచ్చారు. అప్పటి సబ్ కలెక్టర్ ఎ.ఎన్. తివారీ, వ్యాపారవేత్త మంచాల మల్లేశం, సర్దార్ పటేల్ కళాశాల అప్పటి ప్రిన్సిపాల్ తోట ఆనందరావు, న్యాయవాది కె. వెంకటేశ్వరరావు తదితరులు కళాశాల నిర్మాణానికి కావలసిన డబ్బను సేకరించారు.
ఉస్మానియా గ్రాడ్యుయేట్స్ అసోసియేషన్ ద్వారా 1973లో డిగ్రీ కళాశాలగా స్థాపించబడింది. ఇక్కడికి సమీపంలోనే నరసింహ క్షేత్రమైన యాదగిరిగుట్ట లో కొలువైవున్న శ్రీ లక్ష్మీనరసింహస్వామి పేరును ఈ కళాశాలకు పెట్టారు. 1956 చట్టం ప్రకారం 2(ఎఫ్), 12(బి) కింద యూజీసిచే గుర్తించబడిన నల్గొండ పట్టణంలోని మహాత్మా గాంధీ విశ్వవిద్యాలయం అనుబంధంగా మార్చబడింది.
సదుపాయాలు
21 ఎకరాల పచ్చని క్యాంపస్‌లో ఈ కళాశాలకు స్వంత భవనాలతోపాటు ఈ కింది సదుపాయాలు కూడా ఉన్నాయి.